ขนส่งแจงละเอียดยิบ ร่าง พ.ร.บ.การขนส่งฯ
กรณีกรมการขนส่งทางบก ดำเนินการปรับปรุงกฎหมาย 2 ฉบับ คือ พ.ร.บ.รถยนต์ ปี 2522 กับ พ.ร.บ.การขนส่งทางบก ปี 2522 โดยรวมกฎหมายทั้งสองเข้าเป็นฉบับเดียวกัน เพื่อหวังเพิ่มประสิทธิภาพการควบคุม และกำกับการใช้รถ แต่กลับถูกกระแสสังคมรุมโจมตีอย่างหนัก,ประเด็นหลักที่ร่างกฎหมายฉบับนี้ถูกรุมยำเละ ก็คือ การเพิ่มโทษปรับสูงสุดถึง 50,000 บาท และ เพิ่มโทษจำคุกเป็นไม่เกิน 3 เดือน สำหรับผู้ขับขี่รถยนต์ หรือจักรยานยนต์ที่ ไม่มีใบอนุญาตขับขี่,ล่าสุดร่างกฎหมายดังกล่าว ซึ่งเสนอโดยกรมการขนส่งทางบก อยู่ระหว่างเสนอให้คณะรัฐมนตรีพิจารณาให้ความเห็นชอบ ก่อนส่งให้สภานิติบัญญัติแห่งชาติ (สนช.) ผ่านออกมาเป็นกฎหมายบังคับใช้,ความเคลื่อนไหวข้างต้น ได้จุดกระแสต่อต้านจากประชาชนขึ้นอย่างรวดเร็วดุจไฟลามทุ่ง,อาทิ หลายคนเป็นห่วงว่า หากร่างกฎหมายฉบับนี้ผ่านความเห็นชอบ จาก สนช. อาจทำให้การใช้ดุลพินิจของตำรวจจราจร อาศัยเป็นช่องทางในการ ข่มขู่รีดไถ ผู้ที่ไม่มี หรือไม่ได้พกใบอนุญาตขับขี่ โดยนำอัตราโทษ ที่กฎหมายกำหนดเอาไว้สูงมาขู่ เพื่อแลกกับเงินค่ารีดไถราคาสูง แล้วปล่อยตัวผู้กระทำผิดไป โดยไม่ต้องนำคดีส่งฟ้องศาล หรือไม่ต้องไปจ่ายค่าเปรียบเทียบปรับให้แก่ตำรวจตามอัตราที่กฎหมายกำหนด,บ้างก็ให้เหตุผลว่า การเกิดอุบัติเหตุบนท้องถนน ทุกวันนี้โดยมากเกิดจากคนที่มีใบอนุญาตขับขี่แทบทั้งนั้น หัวใจสำคัญจึงน่าจะอยู่ที่สามัญสำนึกของผู้ขับขี่รถมากกว่าการมีหรือไม่มี พกหรือไม่ได้พกใบอนุญาตขับขี่ ที่ถูกจึงควรหาวิธีสร้างจิตสำนึกให้คนตระหนักในการขับขี่มากกว่า ไม่ใช่เอาเรื่องคนไม่มีใบขับขี่มาอ้าง เพื่อเปิดช่องให้มีการขูดรีดประชาชนไปวันๆ,ขณะที่บางคนบอกว่า ปัจจัยในการเกิดอุบัติเหตุบนท้องถนนไม่ได้ขึ้นอยู่กับว่ามี หรือไม่มีใบขับขี่ แต่เกิดเพราะความประมาท มักง่าย เมาแล้วขับ ขับรถเร็วเกินกว่าที่กฎหมายกำหนด หรือใช้อุปกรณ์ที่ไม่ได้มาตรฐาน เป็นต้น ปัจจัยเหล่านี้ต่างหากคือสาเหตุที่แท้จริงของอุบัติเหตุ และการสูญเสียบนท้องถนน ไม่ใช่ไปแก้ตรงที่มีหรือไม่มี พกหรือไม่ได้พกใบขับขี่ ซึ่งเป็นการแก้ปัญหาไม่ตรงจุด,บ้างก็ว่า ทุกวันนี้ทั่วประเทศมีคนขับรถที่ไม่มีใบขับขี่หลายล้านคน กรมการขนส่งทางบกน่าจะหาแนวทางให้คนเหล่านี้มีใบขับขี่อย่างถูกต้อง และทั่วถึงมากกว่าไปออกกฎหมายเปิดช่องให้ตำรวจจราจรยิ้มหวาน และรวยกันเป็นแถว แถมรถราก็คงจะติดยาวเหยียดกันหนักกว่านี้ เพราะจะเต็มไปด้วยด่านตรวจเพื่อขอดูใบขับขี่,ขณะที่อีกหลายคนเห็นว่า มาตรการเพิ่มโทษปรับตามกฎหมาย นอกจากไม่ได้แสดงถึงความห่วงใยประชาชน ยังไม่ใช่วิธีการแก้ปัญหาที่ตรงจุด เพราะถ้าห่วงใยประชาชนจริง น่าจะใช้วิธียึดรถไปเลย หรืออีกนัยหนึ่ง การเพิ่มโทษปรับและจำคุก ไม่น่าช่วยให้สถิติอุบัติเหตุบนท้องถนนลดลงได้ เพราะขนาดคดีฆ่าคนตาย มีโทษสูงสุดถึงขั้นประหารชีวิต ทุกวันนี้สถิติฆ่ากันตายก็ไม่ได้ลดลง,หรือแม้กระทั่งบางคน อุตส่าห์ไปหยิบยกเอาคำพูดของ นายมีชัย ฤชุพันธุ์ ประธานคณะกรรมการร่างรัฐธรรมนูญ (กรธ.) เนติบริกร ผู้อยู่เบื้องหลังการร่างกฎหมายรัฐธรรมนูญไทยหลายฉบับมาเหน็บแนม,ผมเป็นคนหนึ่งที่ทำกฎหมายออกมา แต่ก็ไม่ได้เป็นอย่างที่คิดไว้ก่อนออกกฎหมาย เอาเข้าจริงกลับสร้างความไม่เป็นธรรม อึดอัด ขัดข้อง ต่อการดำรงชีวิตและการงาน การออกกฎหมายจำนวนมาก จึงไม่ใช่ของดี วันหนึ่งผมก็สำนึกบาป,เหล่านี้คือ มุมมอง หรือซีกความเห็นจากฝ่ายที่รุมสับร่างกฎหมายขนส่งฉบับใหม่เละ เพื่อความเป็นธรรมลองมาฟังเหตุผลและความจำเป็น จากฝ่ายที่เสนอร่างกฎหมายฉบับนี้กันบ้าง,วัลลภ งามสอน ผู้อำนวยการสำนักสวัสดิภาพการขนส่งทางบก กรมการขนส่งทางบก อธิบายว่า เจตนารมณ์ในการเสนอ ร่างพระราชบัญญัติการขนส่งทางบก พ.ศ.  ฉบับนี้ เกิดขึ้นจากความปรารถนาดี และห่วงใยในสวัสดิภาพความปลอดภัยของผู้ใช้รถใช้ถนนเป็นที่ตั้ง,ผมอยากเปรียบเทียบให้เห็นว่า ประเทศญี่ปุ่นมีประชากรประมาณ 120 ล้านคน มีรถทุกชนิดรวมกันประมาณ 100 กว่าล้านคัน หรือมากกว่า บ้านเราประมาณ 2 เท่า แต่ญี่ปุ่นกลับมีผู้เสียชีวิตจากอุบัติเหตุบนท้องถนน เฉลี่ยปีละแค่ 7,000-8,000 ราย,เทียบกับประเทศไทยเรา ปัจจุบันมีประชากรประมาณ 67 ล้านคน มีรถทุกประเภทรวมกันประมาณ 37 ล้านคัน แต่มีผู้เสียชีวิตจากอุบัติเหตุบนถนนปีละนับหมื่นราย แถมบ้านเรายังได้ชื่อว่า เป็นประเทศที่มีอุบัติเหตุบนถนนสูงเป็นอันดับที่ 1 หรือ 2 ของโลกอีกด้วย,ผอ.วัลลภบอกว่า กฎหมายจราจรเป็นกฎหมายที่กำหนดความประพฤติของมนุษย์ในการใช้ยานพาหนะร่วมกัน เพื่อให้มีความปลอดภัยต่อส่วนรวม อีกอย่างกฎหมายที่บังคับใช้เกี่ยวกับเรื่องนี้ก็ใช้กันมานานเกือบ 40 ปีแล้ว จึงน่าจะมีการปรับปรุงให้เข้ากับสถานการณ์บ้าง, ,ส่วนบทกำหนดโทษตามร่างกฎหมายดังกล่าว ผอ.วัลลภอธิบายว่า ต้องแยกพิจารณาออกเป็น 3 กรณี คือ กรณีที่ผู้ขับขี่ไม่มีใบอนุญาตขับขี่ (ยังไม่ได้ทำ) มีใบขับขี่แล้ว (แต่ใบขับขี่ถูกยึด หมดอายุ ถูกเพิกถอน หรือถูกพักใช้) และ กรณีมีใบขับขี่ (แต่ไม่ได้พกติดตัวมา),ทั้ง 3 กรณีนี้ มีอัตราโทษต่างกัน กล่าวคือ กรณีไม่มีใบอนุญาตขับขี่ แล้วไปขับขี่รถยนต์ หรือจักรยานยนต์ ถือว่า เป็นการขับรถโดยไม่มีใบอนุญาต ตามกฎหมายที่ใช้ในปัจจุบันกำหนดอัตราโทษจำคุกไว้สูงสุดไม่เกิน 1 เดือน ปรับสูงสุดไม่เกิน 1,000 บาท,ส่วนกรณีที่มีใบขับขี่ แต่ใบขับขี่ถูกยึด หมดอายุ ถูกเพิกถอน หรือถูกพักใช้ กฎหมายปัจจุบันกำหนดโทษปรับไว้ไม่เกิน 2,000 บาท ซึ่งทั้งกรณี ขับรถโดยไม่มีใบอนุญาต และ มีใบอนุญาต แต่ถูกยึด หมดอายุ ถูกเพิกถอน หรือถูกพักใช้ กฎหมายถือว่า เป็นความผิดร้ายแรง เพราะเป็นการขับรถโดยไม่มีสิทธิ์,ตามร่าง พ.ร.บ.การขนส่งทางบก พ.ศ. ที่เสนอให้มีการแก้ไขใหม่ จึงเสนอให้เพิ่มโทษจำคุกเป็นไม่เกิน 3 เดือน ปรับสูงสุดไม่เกิน 50,000 บาท ซึ่งกรณีนี้ตำรวจไม่มีสิทธิ์เปรียบเทียบปรับ จะต้องส่งฟ้องศาลเท่านั้น,ส่วนกรณีที่มีใบขับขี่อยู่แล้วแต่ไม่ได้พกติดตัวมา ซึ่งกฎหมายใช้คำว่า ความผิดเกี่ยวกับการขับรถ โดยไม่แสดงใบอนุญาต ตามกฎหมายปัจจุบันมีโทษปรับไม่เกิน 1,000 บาท, ,แต่ตามร่าง พ.ร.บ.การขนส่งทางบก พ.ศ. เสนอให้มีการเพิ่มโทษปรับเป็นสูงสุดไม่เกิน 10,000 บาท เพื่อให้เหมาะสมกับสถานการณ์ปัจจุบัน ซึ่งกรณีนี้ตำรวจยังคงเปรียบเทียบปรับได้โดยไม่ต้องส่งฟ้องศาล,ผอ.วัลลภบอกว่า การที่ร่างกฎหมายฉบับนี้ยึดเอาการที่ผู้ขับขี่รถยนต์ หรือจักรยานยนต์ มีหรือไม่มีใบขับขี่เป็นตัวตั้ง เป็นเพราะการมีใบขับขี่เป็นตัวคัดกรองในระดับหนึ่งว่า ผู้ที่มีใบขับขี่จะต้องเป็นผู้ที่มีสมรรถภาพร่างกายที่สามารถขับรถบนถนนได้อย่างปลอดภัยต่อตนเอง และผู้ร่วมถนน,ต้องเป็นผู้ที่มีความรู้ในกฎ กติกา มารยาท จนสามารถขับรถบนถนนได้อย่างปลอดภัย ตามกฎหมายจราจร รวมทั้งรู้ภาวะความเสี่ยงต่างๆ ที่อาจเกิดขึ้นบนท้องถนน และประการสุดท้าย จะต้องเป็นผู้ที่มีทักษะความสามารถในการควบคุมบังคับรถให้วิ่งไปบนถนนได้อย่างปลอดภัย,เราไม่มีเจตนาจะออกกฎหมายเพื่อไปกลั่นแกล้งใครหรอกครับ แต่ในฐานะเจ้าหน้าที่ของรัฐซึ่งดูแลเรื่องนี้ เราต้องปกป้องผู้ใช้รถ ใช้ถนนให้ปลอดภัย ไม่ใช่ปล่อยให้คนที่ไม่ผ่านกระบวนการคัดกรองทั้ง 3 อย่าง ออกไปขับรถสร้างความสูญเสีย หรือทำร้ายคนอื่น ผอ.วัลลภทิ้งท้าย.
ประเด็นหลักที่ร่างกฎหมายฉบับนี้ถูกรุมยำเละ ก็คือ การเพิ่มโทษปรับสูงสุดถึง 50,000 บาท และ เพิ่มโทษจำคุกเป็นไม่เกิน 3 เดือน สำหรับผู้ขับขี่รถยนต์ หรือจักรยานยนต์ที่ ไม่มีใบอนุญาตขับขี่
ใบขับขี่,กรมการขนส่งทางบก,ใบอนุญาตขับขี่,แก้ปัญหารถติด,สกู๊ปหน้า1